Vasvár Város Képviselő-testülete

**J e g y z ő k ö n y v**

**Vasvár Város Önkormányzata Képviselő-testülete 2016. augusztus 25-én megtartott rendkívüli üléséről.**

**Rendelet:**

**8.** A települési szilárd hulladékkal és a közterületek tisztántartásával kapcsolatos köztisztasági közszolgáltatás kötelező igénybevételéről szóló 11/2014.(III.28.) önkormányzati rendelet módosításáról

**Határozatok:**

**178.** Víziközmű gördülő fejlesztési terv elfogadása

**179.** Szavazatszámláló bizottsági tag és póttag választása

**180.** Helyi Építési Szabályzat módosítása Karintia Kft. kérelmére

**181.** Helyi Építési Szabályzat módosítása Vasvári Broiler Farm Kft. kérelmére

**182.** Pályázat kiírása a Vasvári Ficánkoló Óvoda óvodavezetői álláshelyére

**183**. Vasvári Ficánkoló Óvoda vezetői feladatainak helyettesítéssel történő ellátása

**184.** Vasvári 114. hrsz.-ú, Vasúti u. 11. szám alatti ingatlanrész ajándékozása

Hajdu Erika részére

**185.** Vis maior pályázat beadása

Vasvár Város Képviselő-testülete

**J e g y z ő k ö n y v**

**Készült** Vasvár Város Önkormányzata Képviselő-testülete 2016. augusztus 25-én megtartott rendkívüli üléséről.

**Az ülés helye:** Városháza nagyterme

**Jelen voltak:** Tóth Balázs polgármester, Sejber Mihály alpolgármester, Dr. Pataky Pál tanácsnok, Dr. Fabók Tibor, Unger József és Gergye Rezső képviselők (6 fő)

**Távolmaradását előre bejelentette:** Galambos István tanácsnok (1 fő)

**Tanácskozási joggal jelen volt:**

Dr. Ódor Ildikó jegyző,

Pálláné Dr. Lakics Erika aljegyző,

Kónya Emília és Varga Zoltán osztályvezetők.

K

**Tóth Balázs polgármester** köszöntötte a megjelenteket. Megállapította, hogy a képviselő-testület határozatképes, az ülést megnyitotta. Javasolta a meghívóban szereplő napirend kiegészítését a következő témákkal:

* Előterjesztés Vasvár város Helyi Építési Szabályzat módosításának támogatásához (Karintia Kft.)

Előadó: Dr. ÓDOR ILDIKÓ jegyző

* Előterjesztés Vasvár város Helyi Építési Szabályzat módosításának támogatásához (Vasvári Broiler Farm Kft.)

Előadó: Dr. ÓDOR ILDIKÓ jegyző

* Előterjesztés a Vasvári Ficánkoló Óvoda óvodavezetői álláshelyének pályázati kiírására

Előadó: TÓTH BALÁZS polgármester

* Előterjesztés a Vasvári Ficánkoló Óvoda vezetőjének helyettesítésére

Előadó: TÓTH BALÁZS polgármester

* Vas Megyei Közgyűlés által alapított kitüntetésekre javaslattételi lehetőség

Előadó: TÓTH BALÁZS polgármester

* Előterjesztés a vasvári 114. hrsz.-ú, Vasúti u. 11. szám alatti ingatlanrész ajándékozására

Előadó: TÓTH BALÁZS polgármester

Képviselő-testület a kiegészített napirenddel 6 igen szavazattal – ellenszavazat és tartózkodás nélkül – egyhangúlag egyetértett, majd az alábbi sorrend szerint jóváhagyta azt:

1. Vasvár Város Önkormányzata Képviselő-testületének ../2016.(…) rendelet-tervezete a települési szilárd hulladékkal és a közterületek tisztántartásával kapcsolatos köztisztasági közszolgáltatás kötelező igénybevételéről szóló 11/2014.(III.28.) önkormányzati rendelet módosításáról

Előadó: Dr. ÓDOR ILDIKÓ jegyző

1. FOLYÓ ÜGYEK:
2. Előterjesztés vasvári víziközmű gördülő fejlesztési terv elfogadására

Előadó: Dr. ÓDOR ILDIKÓ jegyző

1. Előterjesztés a 2016. október 2-i országos népszavazásra szavazatszámláló bizottsági tag és póttagok választásához

Előadó: Dr. ÓDOR ILDIKÓ jegyző

1. Előterjesztés Vasvár város Helyi Építési Szabályzat módosításának támogatásához (Karintia Kft.)

Előadó: Dr. ÓDOR ILDIKÓ jegyző

1. Előterjesztés Vasvár város Helyi Építési Szabályzat módosításának támogatásához (Vasvári Broiler Farm Kft.)

Előadó: Dr. ÓDOR ILDIKÓ jegyző

1. Előterjesztés a Vasvári Ficánkoló Óvoda óvodavezetői álláshelyének pályázati kiírására

Előadó: TÓTH BALÁZS polgármester

1. Előterjesztés a Vasvári Ficánkoló Óvoda vezetőjének helyettesítésére

Előadó: TÓTH BALÁZS polgármester

1. Vas Megyei Közgyűlés által alapított kitüntetésekre javaslattételi lehetőség

Előadó: TÓTH BALÁZS polgármester

1. Előterjesztés a vasvári 114. hrsz.-ú, Vasúti u. 11. szám alatti ingatlanrész ajándékozására

Előadó: TÓTH BALÁZS polgármester

1. Felhőszakadásból eredő károk miatt vis maior pályázat beadása

Előadó: TÓTH BALÁZS polgármester

1. **napirendi pont:**

**Vasvár Város Önkormányzata Képviselő-testületének ../2016.(…) rendelet-tervezete a települési szilárd hulladékkal és a közterületek tisztántartásával kapcsolatos köztisztasági közszolgáltatás kötelező igénybevételéről szóló 11/2014.(III.28.) önkormányzati rendelet módosításáról**

**Tóth Balázs polgármester** kérdés, hozzászólás nem lévén szavazásra tette fel a rendelet-tervezetet.

Képviselő-testület a rendelet-tervezettel 6 igen szavazattal – ellenszavazat és tartózkodás nélkül – egyhangúlag egyetértett, majd megalkotta a következő rendeletet:

**VASVÁR VÁROS ÖNKORMÁNYZATA**

**KÉPVISELŐ-TESTÜLETE**

**8/2016.(VIII.26.)**

**önkormányzati rendelete**

**a települési szilárd hulladékkal és a közterületek tisztántartásával kapcsolatos köztisztasági közszolgáltatás kötelező igénybevételéről szóló 11/2014.(III.28.) önkormányzati rendelet módosításáról**

Az elfogadott rendelet a jegyzőkönyvhöz csatolva.

1. **napirendi pont:**

**Előterjesztés vasvári víziközmű gördülő fejlesztési terv elfogadására**

**Tóth Balázs polgármester** kérdés, hozzászólás nem lévén elfogadásra ajánlotta a vasvári ívóvízellátási rendszer és a szennyvízelvezetési- és tisztítási rendszer 15 éves gördülő fejlesztési tervének felújítási, pótlási, valamint beruházási tervrészeit az előterjesztésnek megfelelően.

Képviselő-testület a tervrészekkel a határozati javaslat szerint 6 igen szavazattal – ellenszavazat és tartózkodás nélkül – egyhangúlag egyetértett, majd meghozta a következő határozatot:

**178/2016.(VIII.25.) számú képviselő-testületi határozat:**

Vasvár Város Önkormányzata Képviselő-testülete elfogadja a VASIVÍZ Zrt. által tervezett vasvári V023 jelű ívóvízellátási rendszer és S012 jelű szennyvízelvezetési- és tisztítási rendszerek 15 éves gördülő fejlesztési tervek felújítási, pótlási, valamint beruházási tervrészeiben foglaltakat. Az elfogadott tervrészek a jegyzőkönyv 1. számú mellékletét képezik.

Vasvár Város Önkormányzata Képviselő-testülete felhatalmazza Tóth Balázs polgármestert a víziközmű-szolgáltatásról szóló 2011. évi CCIX. törvény alapján készült gördülő fejlesztési tervrészek összeállítására és a Magyar Energetikai és Közmű-szabályozási Hivatalhoz történő benyújtására, valamint a hatósági eljárásban való teljes képviseletre vonatkozó meghatalmazás aláírására a VASIVÍZ Zrt. részére.

Felelős: TÓTH BALÁZS polgármester

Határidő: 2016. szeptember 1.

1. **napirendi pont:**

**Előterjesztés a 2016. október 2-i országos népszavazásra szavazatszámláló bizottsági tag és póttagok választásához**

**Tóth Balázs polgármester** kérdés, hozzászólás nem lévén szavazásra tette fel az előterjesztésben található határozati javaslatot.

Képviselő-testület a határozati javaslatot 6 igen szavazattal – ellenszavazat és tartózkodás nélkül – egyhangúlag elfogadta, majd meghozta a következő határozatot:

**179/2016.(VIII.25.) számú képviselő-testületi határozat:**

Vasvár Város Önkormányzata Képviselő-testülete „A választási eljárásról” szóló 2013. évi XXXVI. törvény 24. § (1) bekezdésében biztosított jogkörében eljárva a 222/2014.(IX.25.), a 199/2014.(VIII.26.) és a 119/2014.(IV.24.) számú képviselő-testületi határozatokkal módosított 26/2014.(II.27.) számú határozatát a következőképpen módosítja:

„**1. számú szavazókör szavazatszámláló bizottsága:**

**Póttagjai:**

1./ TÍMÁR ISTVÁNNÉ Vasvár, Petőfi S.u.4. I/1.

2./ NAGY RÓBERTNÉ Vasvár, Petőfi S.u.6. fszt. 1.

**2. számú szavazókör szavazatszámláló bizottsága:**

**Póttagjai:**

1./ DORMÁN TERÉZIA Vasvár, Petőfi S.u.46.

2./ BABOSNÉ MÁLOVITS ÉVA Vasvár, Alkotmány u.25.

**3. számú szavazókör szavazatszámláló bizottsága:**

**Póttagja:**

2./ BARTÓK LAJOSNÉ Vasvár, Petőfi S.u.5.fszt.3.

**7. számú szavazókör szavazatszámláló bizottsága:**

**tagja és póttagjai:**

Tagja: RUMI MARCELL Vasvár, Akáczfa u. 17.

Póttagja: 1./ ÓDOR ORSOLYA Vasvár, Bendefy u 32.”

Felelős: Dr. ÓDOR ILDIKÓ jegyző

Határidő: azonnal

1. **napirendi pont:**

**Előterjesztés Vasvár város Helyi Építési Szabályzat módosításának támogatásához (Karintia Kft.)**

**Tóth Balázs polgármester** kérdés, hozzászólás nem lévén szavazásra tette fel az előterjesztésben található határozati javaslatot.

Képviselő-testület a határozati javaslatot 6 igen szavazattal – ellenszavazat és tartózkodás nélkül – egyhangúlag elfogadta, majd meghozta a következő határozatot:

**180/2016.(VIII.25.) számú képviselő-testületi határozat:**

Vasvár Város Önkormányzata Képviselő-testülete a Karintia Kft. (9800. Vasvár, Mártírok u.50.) Helyi Építési Szabályzat módosítására irányuló kérelmére a GKSZ jellel szabályozott építési övezetekben kapacitásbővítő beruházáshoz szükséges építésjogi feltételek megteremtése céljával egyetért és hozzájárul az alábbi feltételekkel:

* a cél megvalósítására háromoldalú településrendezési szerződést kell kötni (önkormányzat, célmegvalósító, tervező),
* véleményezési szakaszhoz szükséges rendelet-tervezetet elő kell készíteni,
* a településrendezési szerződésből fakadó mindennemű költséget (tervezési díj, illetékek, eljárási díjak, stb.) a Karintia Kft. (9800. Vasvár, Mártírok u. 50.) kérelmezőnek kell vállalni,
* a terveket a tervezésre vonatkozó szabályok, hatósági előírások szerinti tartalommal, PDF/a típusú elektronikus formátumban, valamint 2 példányát M1:2000 léptékben papír alapon kell átadni az önkormányzat részére,
* a fejlesztési cél megvalósításához szükséges közművesítést a Karintia Kft. kérelmező saját költségén köteles biztosítani.

A képviselő-testület felhatalmazza Tóth Balázs polgármestert az előterjesztés 2. számú mellékletét képező településrendezési szerződés aláírására.

Felelős: TÓTH BALÁZS polgármester

Határidő: 2016. szeptember 1.

1. **napirendi pont:**

**Előterjesztés Vasvár város Helyi Építési Szabályzat módosításának támogatásához (Vasvári Broiler Farm Kft.)**

**Tóth Balázs polgármester** kérdés, hozzászólás nem lévén szavazásra tette fel az előterjesztésben található határozati javaslatot.

Képviselő-testület a határozati javaslatot 6 igen szavazattal – ellenszavazat és tartózkodás nélkül – egyhangúlag elfogadta, majd meghozta a következő határozatot:

**181/2016.(VIII.25.) számú képviselő-testületi határozat:**

Vasvár Város Önkormányzata Képviselő-testülete a Vasvári Broiler Farm Kft. (9800. Vasvár, Nagymákfa u. 18.) Helyi Építési Szabályzat módosítására irányuló kérelmére a 74. számú főút keleti oldalán, a belterület déli határán található csirke nevelő telep övezetben a beruházáshoz szükséges építésjogi feltételek megteremtése céljával egyetért és hozzájárul az alábbi feltételekkel:

* a cél megvalósítására háromoldalú településrendezési szerződést kell kötni (önkormányzat, célmegvalósító, tervező),
* véleményezési szakaszhoz szükséges rendelet-tervezetet elő kell készíteni,
* a településrendezési szerződésből fakadó mindennemű költséget (tervezési díj, illetékek, eljárási díjak, stb.) a Vasvári Broiler Farm Kft. (9800. Vasvár, Nagymákfa u. 18.) kérelmezőnek kell vállalni,
* a terveket a tervezésre vonatkozó szabályok, hatósági előírások szerinti tartalommal, PDF/a típusú elektronikus formátumban, valamint 2 példányát M1:2000 léptékben papír alapon kell átadni az önkormányzat részére,
* a fejlesztési cél megvalósításához szükséges közművesítést a Vasvári Broiler Farm Kft. (9800. Vasvár, Nagymákfa u. 18.) kérelmező saját költségén köteles biztosítani.

A képviselő-testület felhatalmazza Tóth Balázs polgármestert az előterjesztés 3. számú mellékletét képező településrendezési szerződés aláírására.

Felelős: TÓTH BALÁZS polgármester

Határidő: 2016. szeptember 1.

1. **napirendi pont:**

**Előterjesztés a Vasvári Ficánkoló Óvoda óvodavezetői álláshelyének pályázati kiírására**

**Tóth Balázs polgármester** elmondta, hogy a júniusban kiírt óvodavezetői pályázat eredménytelen volt, ezért javasolta a képviselő-testületnek, hogy változatlan feltételekkel ismételten írja ki a pályázatot. Kérdés, hozzászólás nem lévén a határozati javaslatot szavazásra tette fel.

Képviselő-testület a határozati javaslatot 6 igen szavazattal – ellenszavazat és tartózkodás nélkül – egyhangúlag elfogadta, majd meghozta a következő határozatot:

**182/2016.(VIII.25.) számú képviselő-testületi határozat:**

Vasvár Város Képviselő-testülete „A közalkalmazottak jogállásáról” szóló 1992. évi XXXIII. Tv. 20/A. § alapján pályázatot hirdet a Ficánkoló Óvoda óvodavezető (magasabb vezető) munkakör betöltésére.

**A közalkalmazotti jogviszony időtartama:**

Határozatlan idejű közalkalmazotti jogviszony.

**Foglalkoztatás jellege:**

Teljes munkaidő.

**A vezetői megbízás időtartama:**

A vezetői megbízás határozott időre, 5 évre – 2017. január 2-től 2022. augusztus 15-ig szól.

**A munkavégzés helye:**

9800. Vasvár, Kossuth L.u. 2.

**A munkakörhöz tartozó, illetve a vezetői megbízással járó feladatok:**

Az intézmény tevékenységének szervezése, irányítása és ellenőrzése a mindenkor hatályos jogszabályok szerint.

**Képesítési és egyéb feltételek:**

* felsőfokú óvodapedagógusi végzettség;
* pedagógus szakvizsga keretében szerzett intézményvezetői szakképzetség;
* legalább 5 év óvodapedagógus munkakörben szerzett gyakorlat;
* magyar állampolgárság;
* büntetlen előélet;
* vagyonnyilatkozat-tételi kötelezettség;
* a nevelési-oktatási intézményben pedagógus-munkakörben fennálló, határozatlan időre, teljes munkaidőre szóló alkalmazás vagy a megbízással egyidejűleg pedagógus-munkakörben történő, határozatlan időre teljes munkaidőre szóló alkalmazás;

**Pályázat elbírálásánál előny:**

# Pályázó vállalja, hogy intézményvezetői kinevezése esetén a kinevezését követő 1 éven belül – munkáltató költségén - megszerzi „a személyes gondoskodást nyújtó gyermekjóléti, gyermekvédelmi intézmények, valamint személyek szakmai feladatairól és működésük feltételeiről” szóló 15/1998. (IV. 30.) NM rendelet 1. Rész I. Alapellátások 2. Bölcsőde C./ pontjában előírt végzettséget.

**A pályázathoz csatolandó iratok, igazolások:**

* a pályázó szakmai önéletrajza;
* az intézmény vezetésére vonatkozó program a szakmai helyzetelemzésre épülő fejlesztési elképzeléssel;
* végzettséget igazoló okiratok másolata;
* három hónapnál nem régebbi erkölcsi bizonyítvány;
* pályázó hozzájáruló nyilatkozata arról, hogy a pályázati anyagban foglalt személyes adatainak a pályázati eljárással összefüggő kezeléséhez hozzájárul.
* pályázó hozzájáruló nyilatkozata arról, intézményvezetői kinevezése esetén a kinevezését követő 1 éven belül – munkáltató költségén - megszerzi „a személyes gondoskodást nyújtó gyermekjóléti, gyermekvédelmi intézmények, valamint személyek szakmai feladatairól és működésük feltételeiről” szóló 15/1998. (IV. 30.) NM rendelet 1. Rész I. Alapellátások 2. Bölcsőde C./ pontjában előírt végzettséget.

**A munkakör betölthetőségének időpontja:**

A munkakör legkorábban 2017. január 2. napjától tölthető be.

**Illetmény és juttatások:**

A közalkalmazottak jogállásáról szóló, többször módosított 1992. évi XXXIII. törvény szerint.

**A pályázat benyújtásának módja:**

A pályázatot egy példányban személyesen, vagy postai úton Vasvár város polgármesteréhez kell benyújtani. (9800. Vasvár, Alkotmány u. 1.)

**A pályázat elbírálásának módja, rendje:**

A véleményezési eljárást követően Vasvár Város Önkormányzata Képviselő-testülete dönt az óvodavezetői megbízásról. A képviselő-testület fenntartja a jogot, hogy a pályázati eljárást eredménytelennek minősítse.

**A pályázat benyújtásának határideje:**

A KSZK honlapján történő közzétételtől számított 30. nap.

**A pályázat elbírálásának határideje:**

2016. december 31.

A pályázati felhívást az Emberi Erőforrások Minisztérium Hivatalos lapjában, a KSZK honlapján, a Vasvári Polgármesteri Hivatal hirdetőtábláján és a város honlapján kell közzé tenni.

**Felelős:** Tóth Balázs polgármester

**Határidő**: továbbításra: 2016. szeptember 15.

1. **napirendi pont:**

**Előterjesztés a Vasvári Ficánkoló Óvoda vezetőjének helyettesítésére**

**Tóth Balázs polgármester** kérdés, hozzászólás nem lévén a határozati javaslatot szavazásra tette fel.

Képviselő-testület a határozati javaslatot 6 igen szavazattal – ellenszavazat és tartózkodás nélkül – egyhangúlag elfogadta, majd meghozta a következő határozatot:

**183/2016.(VIII.25.) számú képviselő-testületi határozat:**

# Vasvár Város Önkormányzata Képviselőtestülete „A pedagógusok előmeneteli rendszeréről és a közalkalmazottak jogállásáról szóló [1992. évi XXXIII. törvény](http://uj.jogtar.hu/) köznevelési intézményekben történő végrehajtásáról” szóló 326/2013. (VIII. 30.) Korm. rendelet 24.§-ának (1) bekezdésére hivatkozással tudomásul veszi, hogy a Vasvári Ficánkoló Óvoda vezetésével kapcsolatos feladatokat a szervezeti és működési szabályzatban meghatározottak szerint **Tímár Istvánné** 9800 Vasvár, Petőfi S.u.4. szám alatti lakos látja el 2016. szeptember 1. napjától az óvoda vezetői munkakör betöltésére kiírt pályázat elbírálásáig, legkésőbb 2016. december 31-ig.

# Az intézmény vezetésével kapcsolatos feladatok ellátásáért Tímár Istvánné részére a helyettesítési pótlékon felül „egyéb pótlék” címen 34.286.-Ft. állapít meg, így illetménye: 317.152.-Ft alapilletmény, kerekítésből adódó illetmény -39.-Ft, intézményvezetői helyettesítési pótlék 34.287.-Ft, egyéb pótlék 34.286.-Ft, illetménye összesen:385.686.-Ft.

# Felelős: Tóth Balázs polgármester

# Határidő: azonnal

1. **napirendi pont:**

**Vas Megyei Közgyűlés által alapított kitüntetésekre javaslattételi lehetőség**

**Tóth Balázs polgármester** ismertette a Vas Megyei Önkormányzat Jegyzőjének levelét, amit a képviselő-testületi tagok már kézhez kaptak. A levélben részletezett, október 23-a ünnepéhez kötődően adományozandó megyei kitüntetésekre Vasvár Város Képviselő-testülete is tehet javaslatot. Kérte a képviselőket, amennyiben van javaslatuk, tegyék azt meg.

A képviselő-testület tagjai részéről javaslat nem hangzott el, így határozathozatalra nem került sor.

1. **napirendi pont:**

**Előterjesztés a vasvári 114. hrsz.-ú, Vasúti u. 11. szám alatti ingatlanrész ajándékozására**

**Dr. Pataky Pál tanácsnok** egyetértett az ingatlanrész ajándékozásával Hajdu Erika Vasvár, Vasúti u. 13. szám alatti lakos részére azzal a megjegyzéssel, hogy az ingatlan rendbetételéről, a törmelék elszállításáról 2016. december 31-ig gondoskodjon a megajándékozott.

**Tóth Balázs polgármester** több kérdés, hozzászólás nem lévén szavazásra tette fel az előterjesztésben található határozati javaslatot azzal a kiegészítéssel, hogy:” A törmelék elszállításának, az ingatlan rendbetételének határidejét a képviselő-testület 2016. december 31. napban határozza meg.”

Képviselő-testület a kiegészített határozati javaslatot 6 igen szavazattal – ellenszavazat és tartózkodás nélkül – egyhangúlag elfogadta, majd meghozta a következő határozatot:

**184/2016.(VIII.25.) számú képviselő-testületi határozat:**

Vasvár Város Önkormányzata Képviselő-testülete a vasvári 114. hrsz.-ú, Vasvár, Vasúti u. 11. szám alatti ingatlan 2/8-ad tulajdoni hányadát ajándék jogcímén átadja a kérelmezőnek, Hajdu Erika Vasvár, Vasúti u. 13. szám alatti lakosnak. Az önkormányzat kiköti, sem most, sem a későbbiekben az ajándékkal kapcsolatban a megajándékozott külön pénzügyi hozzájárulási igényt nem érvényesíthet, az ajándékot az önkormányzat a jelenlegi állapotban nyújtja. Az ajándék értékét a független ingatlanforgalmi értékbecslő szakvéleménye alapján 54.900.-Ft-ban állapítja meg.

A képviselő-testület tudomásul veszi a megajándékozott azon nyilatkozatát, hogy az ingatlanról a törmeléket saját költségén elszállítja, az épület bontását az ingatlan-nyilvántartásból törölteti, ennek díját, valamint a törléshez szükséges hatósági bizonyítvány költségét saját maga viseli.

A törmelék elszállításának, az ingatlan rendbetételének határidejét a képviselő-testület 2016. december 31. napban határozza meg.

A képviselő-testület felhatalmazza a polgármestert az erre vonatkozó ajándékozási szerződés aláírására.

Felelős: Tóth Balázs polgármester

Határidő: 2016. október 1.

1. **napirendi pont:**

**Felhőszakadásból eredő károk miatt vis maior pályázat beadása**

**Tóth Balázs polgármester** elmondta, hogy 2016. július 22-én, valamint az azt követő napokban több alkalommal is jelentős mennyiségű csapadék (felhőszakadás) érte Vasvár város közterületeit. A hirtelen lezúduló, nagy mennyiségű csapadékvíz következtében károsodások keletkeztek több önkormányzati tulajdonú útban, járdában, valamint kimosódás keletkezett a Csipkés patak medrében. 2016. augusztus 10-én volt egy előzetes helyszíni vizsgálat a károk felméréséről. A helyszíni felmérésen képviseltette magát a Vas Megyei Kormányhivatal, a Vízügyi Igazgatóság, a Közlekedésfejlesztési Koordinációs Központ. Megállapításaikról, a károk helyreállításának indokoltságáról, a vis maior keret terhére való elszámolhatóságáról jegyzőkönyv készült, melynek figyelembevételével került összeállításra a határozati javaslat.

Kérdés, hozzászólás nem lévén javasolta a képviselő-testületnek, hogy a határozati javaslat szerint nyújtson be vis maior pályázatot a Belügyminisztériumhoz a károk helyreállítására.

Képviselő-testület a határozati javaslatot 6 igen szavazattal – ellenszavazat és tartózkodás nélkül – egyhangúlag elfogadta, majd meghozta a következő határozatot:

**185/2016.(VIII.25.) számú képviselő-testületi határozat:**

Vasvár Város Önkormányzata Képviselő-testülete 2016. augusztus 25-i ülésén úgy határozott, hogy **vis maior támogatás** címen pályázatot nyújt be a Belügyminisztériumhoz.

A káresemény megnevezése, helye:

1./ Állami közúti károsodás, vasvári 470/1. hrsz. Támogatás nem igényelhető, mert nem önkormányzati tulajdonú.

2./ Önkormányzati tulajdonú közút padka javítása. Vasvár, József Attila u. 560. hrsz. (Támogatásra jogosult.)

3./ Önkormányzati tulajdonú járda javítása a vízmosások következtében. Vasvár, Vasúti u. 448. hrsz. (Támogatásra jogosult.)

4./ Önkormányzati tulajdonú árkok. Vasvár, Vasúti u. 67/4 hrsz.-ú út és a 70/1. és a 70/3. hrsz.-ú árkoknál károsodás nem tapasztalható. A kimosódás a közlekedés biztonságát nem veszélyezteti. (Támogatási igényt nem nyújt be.)

5./ Vasvár, Hármashegy I. u. 794/2. hrsz.-ú kavicsos út helyreállítás 70 méter hosszban. Hármashegy I. u. 876. hrsz.-ú részben kavicsos közúton kátyúk okozta kár. Vasvár, Hármashegy I.u. 769/2. hrsz.-ú közút burkolt árkát a csapadékvíz hordalékkal telítette. Helyreállításuk indokolt. (Támogatásra jogosult.)

6./ Vasvár, Hármashegy III. u. 880/5. hrsz., 884/1 hrsz. magántulajdonban van, az árok kimosódásra az önkormányzat támogatási igényt nem nyújt be.

7./ Vasvár, Hármashegy III. u. 884/2. hrsz.-ú önkormányzati közút portalanított burkolatát és padkáját a lezúduló víz alámosta, átereszcső elmozdult. A helyreállítás az úton és a padkán indokolt. (Támogatásra jogosult.)

8./ Vasvár, Hármashegy III. u. 3662. hrsz.-ú önkormányzati tulajdonú közúton az út alámosódása a burkolatban és a padkában és helyenként a vízelvezető árokban is károk keletkeztek. Profilozás, burkolatjavítás, alámosódással érintett útszakaszokon az út teljes pályaszerkezetének cseréje indokolt. (Támogatásra jogosult.)

9./ Vasvár, Hármashegy IV. u. 0104. hrsz. állami közút és a vasvári 091/2. hrsz. önkormányzati közút csatlakozásnál az áteresz károsodása közlekedésbiztonságát nem veszélyezteti, helyreállítás nem indokolt. (Támogatási igényt nem nyújt be.)

10./ Vasvár, Csokonai u. 1113.hrsz.-ú önkormányzati közúton a csapadékvíz hossz- és keresztirányú kimosódást okozott. Az út helyreállítása indokolt. (Támogatásra jogosult.)

11./ Vasvár, Győrvári u. 1485. hrsz. önkormányzati tulajdonú járda burkolata megsüllyedt és a rézsű felőli része leszakadt. (További szakértői vizsgálatok szükségesek a 74-es főút közelsége és károsodása miatt. (Támogatási igényt nem nyújt be.)

12./ Vasvár, Vörösmarty u. 1624. hrsz. Az önkormányzati tulajdonú közút betonos burkolatú vízelvezető árkát a magasabb területekről lezúduló csapadékvíz megbontotta, kimosódás keletkezett az útcsatlakozásnál az útpadkában. A vízelvezető árok és az útpadka helyreállítása indokolt. (Támogatásra jogosult.)

13./ Vasvári 1630. hrsz.-ú kavicsos önkormányzati közút burkolatát a lezúduló csapadékvíz hosszirányban kimosta, feltöltése, közlekedésbiztonsága további károk megelőzése érdekében indokolt. (Támogatásra jogosult.)

14./ Vasvár, Áchim A.u. 1282. hrsz.-ú önkormányzati közút padkáját károsodás érte. A Csipkés patak (1608/1. hrsz.) medrét érintette a károsodás, mely állami tulajdon, így támogatásra nem jogosultak az érintett ingatlanok.

15./ Vasvár, Vérmező u. vasvári 0195/1. és az 1811. hrsz.-ú közutat, valamint az 1787. hrsz.-ú járdát károsodás nem érintette. (Támogatásra nem jogosult.)

16./ Vasvár, Pásztor u. 424. és 425. hrsz.-ú önkormányzati tulajdonú közutak részben kavicsolt, részben felületi zárással ellátott burkolatát a magasról lezúduló víz károsította. A közlekedés biztonsága érdekében a helyreállítás indokolt. (Támogatásra jogosult.)

17./ Vasvár, Nagymákfa u. - Akácfa u., 4429. hrsz.-ú önkormányzati közút burkolt felületének beszakadásához további szakértői vélemény szükséges. A támogatás csak azt követően lenne igényelhető. (Támogatási igényt nem nyújt be.)

18./ Vasvár, Nagymákfa városrész 4488. hsz.-ú, önkormányzati tulajdonú közút kavicsolt felületét a lezúduló víz lemosta, helyreállítás a közlekedés biztonsága érdekében indokolt. (Támogatásra jogosult.)

19./ Vasvár, Hunyadi János u. 1872/2. hrsz. az önkormányzat tulajdonában álló közút részben kavicsolt, részben felületi zárással ellátott. Hosszirányú, lokális és padkakimosódások keletkeztek. Feltöltés, profilozás, helyreállítás a közlekedés biztonsága érdekében indokolt. (Támogatásra jogosult.)

20./ Vasvár, Bartók Béla u. 1955. hrsz.-ú önkormányzati tulajdonú közút részben kavicsolt, részben felületi zárással kialakított burkolatán padkakimosódások keletkeztek. A kavicsolt gyalogút és a szilárd burkolatú út javítása, padka helyreállítása indokolt. (Támogatásra jogosult.)

21./ Vasvár, Petőfi S. u. 545. hrsz.-út önkormányzati tulajdonú járda burkolt felülete kettő helyen beszakadt. További szakértői vélemény az előzetes helyszíni szemlét követően a helyreállítást indokoltnak és támogatandónak ítélte. (Támogatásra jogosult.)

22./ Vasvár, Járdányi Prof. u. 268. hrsz.-ú önkormányzati tulajdonú járdában károsodás nem tapasztalható, a mellette futó 269. hrsz.-ú országos közút állami tulajdon, támogatásra nem jogosult.

23./ Vasvár, Derkovits u. 1837. hrsz.-ú járda önkormányzati tulajdonú és a mellette lévő önkormányzati árokban a csapadékvíz eliszapolódás miatt nem tudott lefolyni. A vis maior eseménnyel való összefüggés nem állapítható meg, így támogatásra nem jogosult.

24. Vasvár, Járdányi Prof. u. 1981. hrsz. önkormányzati tulajdonú közúton károsodás nem volt észlelhető. Támogatásra nem jogosult.

25./ Vasvár 1980. hrsz.-ú, önkormányzati tulajdonú kavicsolt közút felületén a csapadékvíz kimosódásokat okozott. Közlekedés biztonsága miatt helyreállítása indokolt. Támogatásra jogosult.

26./ Vasvár, Nagymákfa u. 4435. hrsz.-ú állami közút tulajdonosa a Magyar Állam, támogatásra nem jogosult.

27./ Vasvár, Németh A. u. 988. hrsz.-ú önkormányzati tulajdonú közút részben kavicsolt, részben felületi zárással ellátott burkolatán a padka kimosódott a lezúduló nagy csapadékvíz miatt. Balesetveszély miatt helyreállítás indokolt. Támogatásra jogosult.

A káresemény forrásösszetétele:

|  |  |  |
| --- | --- | --- |
| Megnevezés | 2016. év | % |
| Saját forrás (biztosítási összeg nélkül) | 5.916.401,-Ft | 10 |
| Biztosító kártérítése | 0,-Ft | 0 |
| Egyéb forrás | 0,-Ft | 0 |
| **Vis maior támogatási igény** | **53.247.607,-Ft** | 90 |
| Források összesen | 59.164.008,-Ft | 100 |

A károk helyreállításának (költségvetés alapján) tervezett összköltsége 59.164.008,-Ft, melynek fedezetét az önkormányzat nem tudja /részben tudja biztosítani.

A testület nyilatkozik arról, hogy a káreseménnyel érintett vagyonelem a tulajdonát képezi.

A károsodott épület(ek) az önkormányzat alábbi kötelező feladatának ellátását szolgálja(ák): NINCS

……………..épület (név, hrsz) …………………………kötelező feladat

……………..épület (név, hrsz) …………………………kötelező feladat

……………..épület (név, hrsz) …………………………kötelező feladat

A bekövetkezett káreseménnyel kapcsolatban az Önkormányzat biztosítással rendelkezik / nem rendelkezik.

|  |  |
| --- | --- |
| Biztosító Társaság megnevezése | nincs |
| Biztosítási szerződés száma | nincs |

Az adott káreseményre biztosítási összeget igényelt / nem igényelt.

Vállalja a károsodott ingatlannak a költséghatékonyság és megvalósíthatóság szempontjaira tekintettel történő helyreállítását.

Az önkormányzat más – a tulajdonában lévő – vagyontárggyal a feladatát el tudja látni / nem tudja ellátni.

A testület a saját forrás összegét a 2016. évi költségvetéséről szóló 2/2016.(II.29.) költségvetési rendeletében biztosítja.

A testület felhatalmazza a polgármestert a pályázat benyújtására.

Felelős: Tóth Balázs polgármester

Határidő: pályázat benyújtására: 2016. szeptember 5.

**Tóth Balázs polgármester** több tárgy nem lévén az ülést berekesztette.

K.m.e.

TÓTH BALÁZS Dr. ÓDOR ILDIKÓ

polgármester jegyző